சொறிந்த தன்மையும் செய்தில ஆயின; தூயவன் துணிவு ஒன்றா அறிந்த நாயகன் சேவடி மறந்திலன்; அயர்த்திலன், அவன் நாமம்.	83 '"உள்ள வான் படை உலப்பில யாவையும் உக்கன - உரவோய்! - நின் பிள்ளை மேனிக்கு ஓர் ஆனி வந்திலது; இனிச் செயல் என்கொல், பிறிது?" என்ன, "கள்ள உள்ளத்தன் கட்டினன் கருவிகள்; கதுமெனக் கனல் பொத்தித் தள்ளுமின்" என உரைத்தனன்; வயவரும், அத் தொழில் தலைநின்றார்.	84 'குழியில் இந்தனம் அடுக்கினர், குன்று என; குடம்தொறும் கொணர்ந்து எண்ணெய் இழுது நெய் சொரிந்திட்டனர்; நெருப்பு எழுந்திட்டது, விசும்பு எட்ட;